கேள்வி: இடைவெளி (கணிதம்) - தகு இடைவெளி பற்றி நீங்கள் என்ன அறிந்துள்ளீர்கள்?
பதில்: வெற்றாகவோ அல்லது சிதைந்ததாகவோ இல்லாத ஒரு மெய்யெண் இடைவெளி, ''தகு இடைவெளி'' எனப்படும். இந்த இடைவெளி, முடிவுறா எண்ணிக்கையிலான உறுப்புகளைக் கொண்டிருக்கும்.
கேள்வி: இடைவெளி (கணிதம்) - இடது மற்றும் வலது வரம்புடைய இடைவெளி பற்றி நீங்கள் என்ன அறிந்துள்ளீர்கள்?
பதில்: ஓர் இடைவெளியின் எல்லா உறுப்புகளையும் விடச் சிறியதான ஒரு மெய்யெண் இருக்குமாயின் அந்த இடைவெளி ''இடது-வரம்புடைய இடைவெளி'' (''left-bounded'') என்றும், மாறாக எல்லா உறுப்புகளையும் விடப் பெரியதான ஒரு மெய்யெண் இருக்குமாயின் அந்த இடைவெளி ''வலது-வரம்புடைய இடைவெளி'' (''right-bounded'') என்றும் அழைக்கப்படும். ஓர் இடைவெளி இடது வரம்புடைய இடைவெளியாகவும், வலது-வரம்புடைய இடைவெளியாகவும் இருந்தால் அது ''வரம்புடைய இடைவெளி'' (''bounded'') எனப்படும். இல்லையெனில் அது ''வரம்பில்லாத இடைவெளி'' எனப்படும். பொதுவாக, வரம்புடைய இடைவெளிகள் ''முடிவுறு இடைவெளிகள்'' எனவும் அழைக்கப்படும். வரம்புடைய இடைவெளிகளின் விட்டங்கள் (முனைப்புள்ளிகளின் வித்தியாசத்தின் தனி மதிப்பு) முடிவுறு மதிப்புகளாக இருக்கும். இந்த மதிப்பு, அந்த இடைவெளியின் நீளம் அல்லது அகலம் அல்லது அளவை எனப்படும். வரம்பில்லா இடைவெளிகளின் நீளம் +∞; வெற்று இடைவெளியின் நீளம் 0 அல்லது வரையறுக்காததாகக் கொள்ளப்படும்.. ''a'' , ''b'' ஐ முனைப்புள்ளிகளாக உடைய வரம்புடைய இடைவெளியின் மையம் (''a'' + ''b'')/2; அதன் ஆரம் |''a'' − ''b''|/2. வரம்பில்லா இடைவெளிகளுக்கும் வெற்று இடைவெளிகளுக்கும் மையமோ ஆரமோ வரையறுக்கப்படவில்லை.